**НАСТАВНА ТЕМА: ПРИВРЕДА СРБИЈЕ**

**Саобраћај: (*прочитати стр. 130-134 у уџбенику, преписти тезе у свеску и одговорити на питања стр.134):***

***- Саобраћај има важну улогу*** у развоју цивилизације и у функцији је производње.

- ***Саобраћај*** ***обухвата*** кретање људи, превоз робе, пренос информација и сигнала, ***може се поделити на***: путнички, теретни, информациони и поштански саобраћај.

- ***Према средини у којој се обавља***, ***саобраћај се дели*** на копнени (друмски, железнички, цевоводни), водни (поморски, речни, каналски, језерски), ваздушни и транзитни (пролаз преко Србије ка другим земљама).

***- Саобраћај у Србији*** спада у ред главних делатности и приоритетних делатности у развоју наше земље.

-У мрежимеђународних путева, копнених, водених и ваздушних – територија Србије заузима важну позицију.

- Путеви се зракасто простиру ка центрима средње и југоистичне Европе. Туда пролазе главни копнени саобраћајни правци из Европе ка Азији и обратно: друмски и железнички Коридор 10, нафтовод из Хрватске и гасовод ка Мађарској. Дунавом смо повезани са подунавским земљама (коридор 7). Аеродром „Никола Тесла“ у Београду се налази на раскрсници највећих ваздушних путева, а велики значај у унутрашњем саобраћају имају и Нишки и Приштински аеродром. Наша нациолна авио-компанија је „Air Serbia“.

- Путну мрежу Србије чине саобраћајнице различитог значаја: аутопутеви, магистрални, регионални и локални путеви.

- Најважније железничке раскрснице су: Београд, Ниш, Мала Крсна, Лапово, Сталаћ, Рума, Сомбор и друге.

- Све пловне реке и канали налазе се у северном делу земље и припадају дунавској мрежи пловних путева. У Србији су целим током пловне: Дунав, Сава, Тиса, Бегеј, Тамиш до Опова (41 км), Велика Морава (3 км од ушћа), Канал Дунав-Тиса- Дунав је плован целом дужином са Великим и Малим каналом (644 км). Речни и каналски саобраћај спада у перспективне гране привреде Србије.

- У Србији је последњих година убрзана изградња објеката за транспорт и складиштење природног гаса (Банатски Двор) и изградња гасовода „Турски ток“. Србија је гасоводом и нафтоводом повезана преко Мађарске (нафту и гас увозимо из Русије – тренутно преко територије Украјине и Мађарске).

**Трговина (*прочитати стр. 135-137 у уџбенику, преписти тезе у свеску и одговорити на питања стр. 137)*:**

* ***Трговина*** омогућује повезивање производње и потрошње и обухвата купопродају робе или размену добара.
* ***Трговина се може поделити:*** у односу на територије у којима се обавља (**унутрашњу, међунардну, транзитну**); по увозу и извозу робе (**експортна - извоз, инмпортна - увоз, реекспортна – увоз, па извоз исте робе**); према обиму пословања (**трговина на велико и мало**).
* Због свог географског положаја, ***Србија представља важно трговинско подручје*** на Балкану и у трговини између Европе и Азије.
* ***Сајмови*** имају важну улогу у повезивању домаће и стране понуде и тражње, односно произвођача и купаца (Београдски, Новосадски, Лесковачки и др.).
* ***Пијачна купопродаја*** као вид унутрашње трговине у Србији је заступљен од најранијих времена до данас. Преко ње се обавља значајан трговински промет животним намирницама и другом робом.
* ***Промене у структури извоза и увоза робе Србије*** - ***извоза су:*** смањење пољопривредних производа, опадање сировина и полупрерађевина, повећање извоза индустријских производа; ***увоза су:*** повећање увоза машина, уређаја и опреме за фабрике и сировина за домаћу индустрију и смањење увоза пољопривредних производа.
* ***Србија има разгранате спољнотрговинске везе.*** Највећи обим робне размене је са Русијом, Немачком, Италијом, Француском, а од суседа са Северном Македонијом, Босном и Херцеговином и Црном Гором. Највећу размену последњих година бележи са ЕУ.

**Туризам (*прочитати стр. 138-141 у уџбенику, преписти тезе у свеску и одговорити на питања стр. 141)*:**

***-Туризам представља*** путовања и боравак људи ван места сталног боравка ради одмора, лечења и обилазака природних и културно – историјских знаменитости.

***- Туризам се дели*** на локални, домаћи, страни и транзитни. У Србији су заступљене све ове врсте туризма.

***- Туризам*** доприноси унапређењу робне производње, саобраћаја, угоститељства, трговине, заштите животне средине и слично.

- ***Туристички потенцијал*** ***Србије*** ***чине природне*** (планине, пећине, кањони, клисуре, реке, језера, термоминерални извори, национални паркови и други занимљиви природни објекти и појаве) ***и антропогене туристичке вредности*** (богато и рановрсно културно-споменичко наслеђе, фолклор, насеља, културно-уметничке, спортске, привредне, традиционалне манифестације и др.).

- ***У Србији*** су резвијене различите ***врсте туризма: ловни, сеоски, бањски, градски, манифестациони*** и други.

- ***У Србији*** се издвајају ***две туристичке регије – планинска и панонска***.

***- Планинску туристичку регију*** чине изолована подручја, као што су: Тара, Златибор, Златар, Маљен, Копаоник, Шара,

 Јастребац, Гоч, Власина, Стара Планина и друге.

***- Панонска туристичка регија*** обухвата територије и насеља у којима је развијен излетнички (Фрушка Гора, Палићко језеро,

 Делиблатска пешчара и др.), ловни туризам (Обедска бара, Карађорђево, Бисерно острво и др.), транзитни (Нови Сад, Суботица,

 Сомбор, Сремска Митровица и др.) и други видови туризма (Сремски Карловци, Петроварадин и др.)

- ***Одредишта*** према којима путују и где бораве туристи, називају се туристичка места или туристичке дестинације.

- ***Туристичка места Србије*** се деле на ***бањска*** (Врњачка, Сокобања, Буковичка), ***планинска*** (Копаоник, Брзеће, Дивчибаре,

 Златибор, Чајетина, Сирогојно, Тара, Брезовица, Стара планина), ***градска*** (кратак туристички боравак и за њих су већином везана

 транзитна туристичка кретања: Београд, Нови Сад, Ниш, Приштина) и ***сеоски и етно туризам.***

* **Посетите страницу <https://www.shtreber.com/Geografija-za-osmi-razred> има занимљивих ствари.**
* **Усликане одговоре на питања и преписане тезе у свесци слати на мој e-mail: sizor@sbb.rs, а остала комуникација је преко Vibera.**